ભારત અને ઇંગ્લેન્ડ વચ્ચે વનડે શ્રેણી ચાલું થઇ ગઇ છે. પહેલી મેચ વરસાદ પડવાના કારણે રમાઇ નહોતી, પરંતુ બીજી મેચ કાર્ડિફ ખાતે રમાઇ રહી છે. જેમાં ઇંગ્લેન્ડે ટોસ જીતીને ભારતને પહેલા બેટિંગ કરવા માટે આમંત્રિત કર્યું હતું. જોકે શરૂઆતમાં શિખર ધવન અને વિરાટ કોહલીની વિકેટ પડી ત્યારે લાગી રહ્યું હતું કે ઇંગ્લેન્ડનો નિર્ણય યોગ્ય હતો, પંરતુ પહેલા રોહિત શર્મા અને અજિંક્ય રહાણેની ધૈર્યપૂર્ણ બેટિંગ બાદ સુરેશ રૈનાની શાનદાર સદી અને ધોનીની અડધી સદીની મદદથી ભારતે બાજી પલટાવી નાંખી હતી અને નિર્ધારિત 50 ઓવરમાં ઇંગ્લેન્ડ સામે 305 રનનો લક્ષ્યાંક મુક્યો છે. ઇંગ્લેન્ડ તરફથી વોએક્સ સફળ બોલર સાબિત થયો હતો.